[{"text_idx": "#000000", "text": "Altteknikaj aparatoj en Mondpokala Futbal-Konkurso (I)"}, {"text_idx": "#000001", "text": "Mondpokalo de la Internacia Federacio de Futbalaj Asocioj 2014 en Brazilo estas la 20a Mondpokala Futbal-Konkurso. G\u0302i estas provizita per la plej fres\u0302a tekniko. Ekzemple, komfortaj c\u0302emizoj kaj s\u0302uoj helpas al futbalistoj pli bone ludi en matc\u0302oj, malaperigebla s\u0302pruco kaj golejlinio-tekniko faciligas la jug\u0302adon de arbitraciistoj, kaj 4K-a superaltdifina transmisio plezurigas la televidantojn. Unuvorte, c\u0302i-foje futbalaj fanoj povas babili ne nur pri plej promesplenaj teamoj same kiel kutime, sed ankau\u0306 pri multaj aliaj elementoj de la konkurso."}, {"text_idx": "#000002", "text": "Nun ni jam vidis la aplikon de multe da fres\u0302a tekniko s\u0302ang\u0302anta la manierojn de la spekto kaj tiujn de la ludo."}, {"text_idx": "#000003", "text": "1. Brazuca, oficiala pilko por la c\u0302i-foja konkurso"}, {"text_idx": "#000004", "text": "Adidas Brazuca, oficiala pilko por la c\u0302i-foja konkurso, konsistas el ses ligitaj poliuretanaj paneloj kaj estas la plej ronda, tial g\u0302i movig\u0302as pli rapide kaj pli precize. La formo de frotorajnetoj sur la pilko estis denove dezajnita, tial altig\u0302is la frotokoeficiento. Pli ol 600 profesiaj futbalistoj el 30 teamoj de dek landoj provis la pilkon, kaj g\u0302i akiris altan taksadon."}, {"text_idx": "#000005", "text": "Inteligentaj s\u0302uoj Adizero F50 de la serio miCoach estis lanc\u0302itaj de la firmao Adidas en la jaro 2011. Multaj futbalistoj vestitaj per tiuj s\u0302uoj kuras sur futbalejoj."}, {"text_idx": "#000006", "text": "Krom plej fres\u0302aj materialoj kaj nova teknologio, por la s\u0302uoj Adizero F50 estas aplikita ankau\u0306 altteknika aparato. Sur la plandumo estas noc\u0302o por instalo de la rapidsensilo miCoach. La sensilo povas registri 360-gradan movadon, fulmodau\u0306ran rapidon, averag\u0302an rapidon, plej grandan rapidon, spurtojn, movdistancon kaj tiun kun plej granda forto, pas\u0302distancon, irrapidon kaj aliajn s\u0302losilajn indicojn. En konkurso au\u0306 trejnado miCoach povas konservi sportajn datenojn de 6 g\u0302is 7 horoj, kaj esti konektita kun persona komputilo."}, {"text_idx": "#000007", "text": "Ankau\u0306 Nike, alia giganto de sportaj aparatoj, ne volas preterlasi la s\u0302ancon liveri plej bonajn ekipaj\u0302ojn al futbalistoj. C\u0302i-jare la firmao Nike lanc\u0302is la plej novajn s\u0302uojn Mercurial Superfly okaze de la Modpokala Futbal-Konkurso, kaj mondkonataj steloj, inkluzive de Cristiano Ronaldo el Portugalio, kontraktitaj kun Nike, montrig\u0302as kun la piedoj vestitaj per la s\u0302uoj Mercurial Superfly dum matc\u0302oj kaj satigas multajn okulojn."}, {"text_idx": "#000008", "text": "Mercurial Superfly aplikas Flyknit-teknikon por altigi senton de pilk-tus\u0302o. C\u0302e c\u0302iu fronta piedplando estas paro da entireblaj najloj. Ili estas teleskopaj lau\u0306 la premo; dinamikaj s\u0302uoj etendas la piedojn; novaj fadenoj estas teksitaj en s\u0302ukovron por akceli agon antau\u0306en kaj reakcion. Novtipaj karbfibraj plenplandoj helpas akiri reakcion de la tero. Nove aldonitaj najloj c\u0302e la kalkanumoj fortigas grundkapton. Malpezaj materialoj grandigas amplekson de piedmovoj. Novaj alplandaj\u0302oj de 4D Arrowbed stimulas sangocirkuladon de piedoj."}, {"text_idx": "#000009", "text": "Malaperigebla s\u0302pruco estas unuafoje uzata en internacia konkurso. G\u0302i ne nur reguligas konduton de sportistoj kaj ankau\u0306 estas interesa vidaj\u0302o sur la futbalejo."}, {"text_idx": "#000010", "text": "La s\u0302pruco estas akva kaj nevenena. La s\u0302prucaj\u0302o malaperas sur la herbejo post unu minuto kaj ne malbeligas la herbejon. La malgranda s\u0302prucigilo povas esti pendigita je la zono de c\u0302efarbitraciisto, kaj ne g\u0302enas liajn movojn. La s\u0302pruco estis kreita lau\u0306 la propono de argentina sportj\u0302urnalisto en la jaro 2008, kaj unue adoptita en konkursoj de profesiaj ligoj en Sud-Ameriko kaj Usono."}]